GUÈRRA-E-PATZ-III-WEB	Shinshin condèc es darrères naues dera ciutat: era malautia d’ua vielha princessa georgiana, era desaparicion de Metivier de Moscòu e era detencion de cèrt aleman, que manèren entà Rastopchin en tot díder qu’ère un champignon (atau ac auie condat Rastopchin en persona); eth comde ordenèc que lo deishèssen en libertat, en tot dider-li ara gent que non ère un champignon, senon, simplaments, un vielh bolet aleman.